ఆయుష్ మాత్రే

ఆయుష్ మాత్రే (జననం 16 జూలై 2007) భారతదేశానికి చెందిన క్రికెట్ క్రీడాకారుడు. ఆయన దేశవాళీ క్రికెట్ లో ముంబై తరపున, ఇండియన్ ప్రీమియర్ లీగ్ (ఐపీఎల్) లో చెన్నై సూపర్ కింగ్స్ తరపున ఆడుతున్నాడు.  

ఆయుష్‌ మాత్రే జూన్ 2025లో ఇంగ్లాండ్‌లో పర్యటించే భారత అండర్‌-19 జట్టుకు  కెప్టెన్‌గా నియమితుడయ్యాడు.
కెరీర్
ఆయుష్ మాత్రే 17 ఏళ్ల వయసులో 2024-25 ఇరానీ కప్‌లో ముంబై తరఫున ఫస్ట్-క్లాస్ అరంగేట్రం చేశాడు. కొన్ని వారాల తర్వాత అతను 2024–25 రంజీ ట్రోఫీలో మహారాష్ట్రపై ముంబై తరఫున 176 పరుగులు చేసి తన తొలి ఫస్ట్-క్లాస్ సెంచరీని సాధించాడు.  

ఆయుష్ మాత్రే పురుషుల లిస్ట్ ఎ క్రికెట్‌లో 150+ పరుగులు చేసిన అతి పిన్న వయస్కుడిగా నిలిచి, యశస్వి జైస్వాల్ పేరిట ఉన్న రికార్డును అధిగమించాడు.

ఐపీఎల్ కెరీర్
ఆయుష్ మాత్రే 2025లో గాయపడిన చెన్నై కెప్టెన్‌ రుతురాజ్ గైక్వాడ్ స్థానంలో జట్టులో చేరాడు. ముంబై తరఫున దేశవాళీ క్రికెట్‌ ఆడుతున్న మాత్రేతో రూ. 30 లక్షలకు చెన్నై సూపర్ కింగ్స్ ఒప్పందం చేసుకొంది. ఆయన 2025 ఏప్రిల్ 20న ముంబై ఇండియన్స్‌తో జరిగిన మ్యాచ్‌లో చెన్నై సూపర్ కింగ్స్ తరపున తన ఐపీఎల్ అరంగేట్రం చేసి 3వ స్థానంలో బరిలోకి దిగి కేవలం 15 బంతుల్లో 32 పరుగులు (4 ఫోర్లు & 2 సిక్సర్లు) చేశాడు.  

ఆయుష్ మాత్రే 17 సంవత్సరాల 278 రోజుల వయసులో ఐపీఎల్‌లో మ్యాచ్ ఆడిన 7వ అతి పిన్న వయస్కుడిగా నిలిచాడు. ఆయన 2025 మే 3న ఆర్‌సిబితో జరిగిన మ్యాచులో  
214 పరుగుల భారీ లక్ష్యాన్ని ఛేదిస్తూ 48 బంతుల్లో 94 పరుగులు చేసి కేవలం 6 పరుగుల తేడాతో తన తొలి ఐపీఎల్ సెంచరీని కోల్పోయాడు. మాత్రే వేలంలో అన్‌సోల్డ్‌గా మిగిలి చెన్నై సూపర్‌ కింగ్స్‌ కెప్టెన్‌ రుతురాజ్‌ గాయపడడంతో జట్టులోకి వచ్చి ఓపెనర్‌గా ఆడిన ఆరు మ్యాచ్‌ల్లో 206 పరుగులు సాధించాడు.

మూలాలు

వర్గం:క్రికెట్ క్రీడాకారులు
వర్గం:2007 జననాలు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు